CELEX: 62016CA0322
Language: lv
Date: 2017-12-20 00:00:00
Title: Lieta C-322/16: Tiesas (pirmā palāta) 2017. gada 20. decembra spriedums (Consiglio di Stato (Itālija) lūgums sniegt prejudiciālu nolēmumu) – Global Starnet Ltd/Ministero dell'Economia e delle Finanze, Amministrazione Autonoma Monopoli di Stato (Lūgums sniegt prejudiciālu nolēmumu — Pakalpojumu sniegšanas brīvība, brīvība veikt uzņēmējdarbību, kapitāla brīva aprite un uzņēmējdarbības brīvība — Ierobežojumi — Jaunu koncesiju piešķiršana azartspēļu tiešsaistes pārvaldībai — Tiesiskās noteiktības princips un tiesiskās paļāvības aizsardzības princips — Konstitucionālās tiesas spriedums — Valsts tiesas pienākums vērsties Tiesā)

26.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 72/15
            
         Tiesas (pirmā palāta) 2017. gada 20. decembra spriedums (Consiglio di Stato (Itālija) lūgums sniegt prejudiciālu nolēmumu) – Global Starnet Ltd/Ministero dell'Economia e delle Finanze, Amministrazione Autonoma Monopoli di Stato
   
   (Lieta C-322/16) (1)
   
   ((Lūgums sniegt prejudiciālu nolēmumu - Pakalpojumu sniegšanas brīvība, brīvība veikt uzņēmējdarbību, kapitāla brīva aprite un uzņēmējdarbības brīvība - Ierobežojumi - Jaunu koncesiju piešķiršana azartspēļu tiešsaistes pārvaldībai - Tiesiskās noteiktības princips un tiesiskās paļāvības aizsardzības princips - Konstitucionālās tiesas spriedums - Valsts tiesas pienākums vērsties Tiesā))
   (2018/C 072/18)
   Tiesvedības valoda – itāļu
   
      Iesniedzējtiesa
   
   
      Consiglio di Stato
   
   
      Pamatlietas puses
   
   
      Prasītāja: Global Starnet Ltd
   
   
      Atbildētāji: Ministero dell'Economia e delle Finanze, Amministrazione Autonoma Monopoli di Stato
   
   
      Rezolutīvā daļa:
   
   
               1)
            
            
               LESD 267. panta trešā daļa ir jāinterpretē tādējādi, ka valsts tiesai, kuras nolēmumi nav pārsūdzami, principā ir jāiesniedz prejudiciālais jautājums par Savienības tiesību interpretāciju, pat ja šīs pašas valsts tiesvedības ietvaros attiecīgās dalībvalsts konstitucionālā tiesa ir izvērtējusi valsts tiesību normu konstitucionalitāti, ņemot vērā atsauces tiesību normas, kurām ir analoģisks saturs kā Savienības tiesību normām.
            
         
               2)
            
            
               LESD 49. un 56. pants, kā arī tiesiskās paļāvības princips ir jāinterpretē tādējādi, ka tiem nav pretrunā tāds valsts tiesiskais regulējums kā pamatlietā, saskaņā ar kuru personām, kas jau ir koncesionāri likumā atļauto azartspēļu tiešsaistes pārvaldības jomā, ir paredzēti jauni nosacījumi to darbībai, pievienojot pielikumu esošajam līgumam, ja iesniedzējtiesa secina, ka šādu tiesisko regulējumu var attaisnot primāri vispārējo interešu apsvērumi, ka tas ir atbilstošs paredzēto mērķu sasniegšanai un nepārsniedz to sasniegšanai nepieciešamo.
            
         
      (1)  OV C 343, 19.9.2016.